b'\n_START_ARTICLE_\nRudolf II\n_START_PARAGRAPH_\nRudolf II (18. hein\xc3\xa4kuuta 1552\xe2\x80\x9320. tammikuuta 1612) oli Pyh\xc3\xa4n saksalais-roomalaisen keisarikunnan keisari vuosina 1576\xe2\x80\x931612, Unkarin kuningas vuosina 1572\xe2\x80\x931608, B\xc3\xb6\xc3\xb6min kuningas 1575\xe2\x80\x931608/1611 ja It\xc3\xa4vallan arkkiherttua 1576\xe2\x80\x931608. H\xc3\xa4n kuului Habsburgin sukuun ja oli Maksimilian II:n poika ja Matiaksen veli._NEWLINE_Usein sanotaan Rudolf II:n virheiden johtaneen kolmikymmenvuotisen sodan syttymiseen, mutta h\xc3\xa4nt\xc3\xa4 muistetaan my\xc3\xb6s renessanssin taiteiden suojelijana ja varhaisten luonnontieteiden edist\xc3\xa4j\xc3\xa4n\xc3\xa4.'